คลังเพิ่มเป้าจัดเก็บรายได้สรรพสามิตอีก 7.5 หมื่นล.
กระทรวงคลัง เพิ่มเป้าจัดเก็บรายได้สรรพสามิตอีก 7.5 หมื่นล้านบาท เพื่อลดภาระกู้ยืมภาครัฐ
7 พ.ค. 2553

กระทรวงคลัง เพิ่มเป้าจัดเก็บรายได้สรรพสามิตอีก 7.5 หมื่นล้านบาท เพื่อลดภาระกู้ยืมภาครัฐ
นพ.พฤฒิชัย ดำรงรัตน์ รมช.คลัง เปิดเผยว่า ได้มอบนโยบายให้กรมสรรพสามิตจัดเก็บรายได้ปีงบประมาณ 53 เพิ่ม 75,000 ล้านบาท เพื่อเป็นการช่วยลดภาระการกู้ยืมเงินของรัฐบาลปี 53 และเป็นส่วนช่วยในการเพิ่มงบประมาณสำหรับปีงบประมาณ 54 เพื่อสนับสนุนโครงการต่าง ๆ ของรัฐบาล 
จากการที่ได้เร่งรัดติดตามผลการจัดเก็บรายได้อย่างใกล้ชิด ส่งผลให้ระยะ 6 เดือนของปีงบประมาณ 53(ต.ค.52-มี.ค.53) จัดเก็บภาษีสรรพสามิตได้รวม 207,396 ล้านบาท สูงกว่าประมาณการตามเอกสารงบประมาณ 61,255 ล้านบาท หรือร้อยละ 41.92 โดยเฉพาะเดือนมีนาคม 53 ว่าสามารถจัดเก็บได้รวมทั้งสิ้น 39,745 ล้านบาท สูงกว่าประมาณการตามเอกสารงบประมาณ 13,988 ล้านบาท หรือร้อยละ 54.31